rejauldu/bengali-wikipedia huggingface dataset:
হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ৬ই অক্টোবর তারিখে মার্কিন যুক্তরাষ্ট্রের টেক্সাসের স্যান অ্যান্টোনিওর এটিঅ্যান্ডটি সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি হেল ইন এ সেল কালানুক্রমিকের অধীনে প্রচারিত দশম অনুষ্ঠান ছিল।  প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল ম্যাচে ব্রোন স্ট্রোম্যানের মুখোমুখি হয়েছে; এই ম্যাচের বিশেষ অতিথি রেফারি ছিল মিক ফোলি। এই ম্যাচটি কোন ফলাফল নিস্পত্তি ছাড়া সম্পন্ন, কারণ ম্যাচের মধ্যখানে ব্রক লেজনার খাঁচার দরজা ভেঙ্গে উভয় প্রতিযোগীকে আঘাত করে আহত করে ফেলে, যার ফলে রেফারি তাদের দুজনকে এই ম্যাচে প্রতিযোগিতা করার জন্য অসমর্থ ঘোষণা করেছে। এই ম্যাচটি স্ট্রোম্যানের মানি ইন দ্য ব্যাংক ক্যাশ-ইন ম্যাচ ছিল। এই অনুষ্ঠানে উদ্বোধনী ম্যাচে (যেটিও একটি হেল ইন এ সেল ম্যাচ ছিল), র‍্যান্ডি অরটন জেফ হার্ডিকে হারিয়েছে। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে সামোয়া জোকে, বেকি লিঞ্চ ডাব্লিউডাব্লিউই স্ম্যাকডাউন নারী চ্যাম্পিয়নশিপ শার্লট ফ্লেয়ারকে এবং রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে অ্যালেক্সা ব্লিসকে হারিয়েছে।  ফলাফল  তথ্যসূত্র  বহিঃসংযোগ    বিষয়শ্রেণী:ডাব্লিউডাব্লিউই হেল ইন এ সেল বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৮-এ ডাব্লিউডাব্লিউই প্রতি-দর্শনে-পরিশোধ অনুষ্ঠান বিষয়শ্রেণী:সেপ্টেম্বর ২০১৮-এ মার্কিন যুক্তরাষ্ট্রে ঘটনা বিষয়শ্রেণী:স্যান অ্যান্টোনিওতে ঘটনা বিষয়শ্রেণী:স্যান অ্যান্টোনিওতে পেশাদার কুস্তি
চট্টগ্রাম বিভাগের বিশ্ববিদ্যালয়সমূহের তালিকা হিসাবে চট্টগ্রাম বিভাগে অবস্থিত সরকারি, বেসরকারি, আন্তর্জাতিক বিশ্ববিদ্যালয়সমূহের তালিকাকে বোঝানো হয়েছে।  চট্টগ্রাম বিভাগে বর্তমানে ৮টি সরকারি বিশ্ববিদ্যালয় রয়েছে, বিশ্ববিদ্যালয়গুলোর মধ্যে ৩টি চট্টগ্রাম জেলায়, ১টি কুমিল্লা, ১টি নোয়াখালী, ১টি চাঁদপুর, ১টি লক্ষ্মীপুর এবং ১টি রাঙামাটি জেলায় অবস্থিত।  বিশ্ববিদ্যালয়ডাকনামপ্রতিষ্ঠিতঅবস্থানবিশেষায়িতধরনওয়েবসাইটচট্টগ্রাম বিশ্ববিদ্যালয়চবি১৯৬৬হাটহাজারী, চট্টগ্রামসাধারণসরকারিওয়েবসাইটচট্টগ্রাম প্রকৌশল ও প্রযুক্তি বিশ্ববিদ্যালয়চুয়েট১৯৬৮রাউজান, চট্টগ্রামপ্রকৌশল ও প্রযুক্তিসরকারিওয়েবসাইটচট্টগ্রাম ভেটেরিনারি ও এনিমেল সায়েন্সস বিশ্ববিদ্যালয়সিভাসু১৯৯৫খুলসী, চট্টগ্রামকৃষি বিজ্ঞান ও ভেটেরিনারিসরকারিওয়েবসাইটরাঙ্গামাটি বিজ্ঞান ও প্রযুক্তি বিশ্ববিদ্যালয়রাঙ্গামাটি২০০১রাঙ্গামাটিবিজ্ঞান ও প্রযুক্তিসরকারিওয়েবসাইটকুমিল্লা বিশ্ববিদ্যালয়কুবি২০০৬কোটবাড়ী, কুমিল্লাসাধারণসরকারিওয়েবসাইটনোয়াখালী বিজ্ঞান ও প্রযুক্তি বিশ্ববিদ্যালয়নোবিপ্রবি২০০৬সোনাপুর, নোয়াখালী বিজ্ঞান ও প্রযুক্তিসরকারিওয়েবসাইটচাঁদপুর বিজ্ঞান ও প্রযুক্তি বিশ্ববিদ্যালয়চাঁবিপ্রবি২০১৯চাঁদপুরবিজ্ঞান ও প্রযুক্তিসরকারিওয়েবসাইটলক্ষ্মীপুর বিজ্ঞান ও প্রযুক্তি বিশ্ববিদ্যালয়লবিপ্রবি২০২০লক্ষ্মীপুরবিজ্ঞান ও প্রযুক্তিসরকারিওয়েবসাইটআন্তর্জাতিক ইসলামী বিশ্ববিদ্যালয় চট্টগ্রামআইআইইউসি১৯৯৫কুমিরা, চট্টগ্রামসাধারণবেসরকারিওয়েবসাইটইউনিভার্সিটি অব সায়েন্স অ্যান্ড টেকনোলজিইউএসটিসি১৯৮৯চট্টগ্রামবিজ্ঞান ও প্রযুক্তিবেসরকারিওয়েবসাইটইস্ট ডেল্টা বিশ্ববিদ্যালয়ইডিইউ২০০৬আগ্রাবাদ, চট্টগ্রামসাধারণবেসরকারিওয়েবসাইটকক্সবাজার ইন্টারন্যাশনাল ইউনিভার্সিটিসিবিআইইউ১৯৯৬কক্সবাজারসাধারণবেসরকারিওয়েবসাইটচট্টগ্রাম ইনডিপেন্ডেন্ট ইউনিভার্সিটিসিআইইউ২০১৩জামালখান, চট্টগ্রামসাধারণবেসরকারিওয়েবসাইট পোর্ট সিটি ইন্টারন্যাশনাল ইউনিভার্সিটিপিসিআইইউচট্টগ্রামসাধারণবেসরকারিওয়েবসাইটপ্রিমিয়ার বিশ্ববিদ্যালয়পিইউ২০০২চট্টগ্রামসাধারণবেসরকারিওয়েবসাইটফারইস্ট ইন্টারন্যাশনাল ইউনিভার্সিটিএফআইইউফেনীসাধারণবেসরকারিওয়েবসাইটফেনী বিশ্ববিদ্যালয়ফেবি২০১২বারাহিপুর, ফেনীসাধারণবেসরকারিওয়েবসাইট বাংলাদেশ আর্মি ইন্টারন্যাশনাল ইউনিভার্সিটি অব সায়েন্স অ্যান্ড টেকনোলজিবিএআইইউএসটি২০১৫কুমিল্লাবিজ্ঞান ও প্রযুক্তিবেসরকারিওয়েবসাইটবেগম গুলচেমনারা ট্রাস্ট ইউনিভার্সিটিবিজিসিটিইউবি২০০২চন্দনাইশ, চট্টগ্রামসাধারণবেসরকারিওয়েবসাইটব্রিটানিয়া ইউনিভার্সিটিবিইউ১৯৯৯কুমিল্লাসাধারণবেসরকারিওয়েবসাইটসাউদার্ন ইউনিভার্সিটিসাব২০০১মেহেদিবাগ, চট্টগ্রামসাধারণবেসরকারিওয়েবসাইটএশিয়ান ইউনিভার্সিটি ফর উইমেনএইউডব্লিউ২০০৮২০/এ এম.এম. আলী রোড, চট্টগ্রামশুধুমাত্র নারীদের জন্যআন্তর্জাতিকওয়েবসাইট   তথ্যসূত্র   বিষয়শ্রেণী:বিভাগ অনুযায়ী বাংলাদেশের বিশ্ববিদ্যালয়ের তালিকা
জাজিরা রেলওয়ে স্টেশন বা পদ্মা রেলওয়ে স্টেশন বাংলাদেশের ঢাকা বিভাগের শরিয়তপুর জেলার জাজিরা উপজেলায় অবস্থিত ঢাকা-যশোর রেলপথের  একটি রেলওয়ে স্টেশন। স্টেশনটি পদ্মা সেতুর দক্ষিণ প্রান্তে অবস্থিত।  ইতিহাস পদ্মা সেতু রেল সংযোগ প্রকল্পের আওতায় ঢাকা থেকে যশোর পর্যন্ত ১৭২ কিলোমিটার ব্রডগেজ রেলপথ নির্মাণ করছে রেলপথ মন্ত্রণালয়। এ প্রকল্পের আওতায় ১৪টি নতুন স্টেশন ভবন ও ছয়টি স্টেশন পুনর্নির্মাণ করা হচ্ছে, রেললাইনে রয়েছে ৬৬টি গুরুত্বপূর্ণ সেতু এবং ২৪৪টি ছোট সেতু। পরিসেবা সমূহ মধুমতি এক্সপ্রেস (রাজশাহী থেকে ঢাকা) আপ ৭৫৬ স্টেশন ছাড়ে সকাল ১২:৫৮ (পদ্মা থেকে ঢাকা) ডাউন ৭৫৫ স্টেশন ছাড়ে বিকাল ০৩:৫৭ (পদ্মা থেকে রাজশাহী) নকশীকাঁথা এক্সপ্রেস (খুলনা থেকে ঢাকা)  আরো দেখুন বাংলাদেশের রেলওয়ে স্টেশনের তালিকা   তথ্যসূত্র   বিষয়শ্রেণী:শরিয়তপুর জেলার রেলওয়ে স্টেশন বিষয়শ্রেণী:জাজিরা উপজেলা বিষয়শ্রেণী:পদ্মা সেতু বিষয়শ্রেণী:শরীয়তপুর জেলা বিষয়শ্রেণী:ঢাকা বিভাগের রেলওয়ে স্টেশন
বাংলাদেশ নৌবাহিনী জাহাজ (সংক্ষেপেঃ বানৌজা) এলসিভিপি ০১১ একটি ল্যান্ডিং ক্রাফট ভেহিকেল অ্যান্ড পার্সোনেল (এলসিভিপি) জাহাজ। এই জাহাজটিকে দেশীয় প্রযুক্তিতে খুলনা শিপইয়ার্ড লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য জাহাজ নির্মানের পদক্ষেপ নেয়া হয়। এরই ধারাবাহিকতায় খুলনা শিপইয়ার্ড লিমিটেড কর্তৃক উভচর জাহাজটির নির্মাণকাজ শুরু হয়। অবশেষে, ১৯৮৪ সালে এলসিভিপি ০১১ জাহাজটি বাংলাদেশ নৌবাহিনীতে কমিশন লাভ করে।   বৈশিষ্ট্য ও যান্ত্রিক কাঠামো   এলসিভিপি ০১১ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৮৩ টন এবং জাহাজটিতে রয়েছে ২টি কেটিএ-১১৫০এম, কিউএসকে৬০-এম  কামিন্স ডিজেল ইঞ্জিন (মার্কিন যুক্তরাষ্ট্র)। যার ফলে জাহাজটির সর্বোচ্চ গতিবেগ । এটি ১০ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিভিপি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিভিপি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।   রণসজ্জা   দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:   ৪টি সিআইএস-৫০ ১২.৭ মিমি বিমান-বিধ্বংসী মেশিনগান   এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র 'কিউডব্লিউ-২ ম্যানপ্যাড মোতায়েন করা যায়।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
এপ্রিল জিনতে মেন্ডেজ'' (জন্ম মার্চ ১৯, ১৯৮৭) একজন আমেরিকান লেখক এবং সাবেক পেশাদার কুস্তিগির। তিনি বিখ্যাত ডাব্লিউডাব্লিউইতে এজে লি নামে কুস্তি লড়ার জন্য।  তার জন্ম এবং বেড়ে উঠা নিউ জার্সি তে, মেন্ডেজ ২০০৭ সালে সতন্ত্র ক্ষেত্রে তার কুস্তিজীবন শুরু করেন। তিনি ২০০৯ সালে ডাব্লিউডাব্লিউই এর সাথে চুক্তি করেন এবং দুই বছর এদের উন্নয়ন ক্ষেত্র ফ্লোরিডা চ্যাম্পিয়নশিপ রেসলিং এ কুস্তি লড়েন, মেইন রোস্টার এ প্রবেশের পূর্বে।তিনি একবার ডাব্লিউডাব্লিউই ডিবাস চ্যাম্পিয়নশিপ জিতেছিলেন।   প্রাথমিক জীবন  এপ্রিল জিনতে মেন্ডেজ মার্চ ১৯, ১৯৮৭ সালে ইউনিয়ন সিটি,নিউ জার্সিতে জন্মগ্রহণ করেন, তার মা, জানেত এসেভেদো, একজন গৃহিণী এবং এরপর বসত সাস্থ সহায়তাকারী, অন্যদিকে তার পিতা, রোবার্ট মেন্ডেজ, একজন প্রকৌশলী। তিনি তার তিন ভাইবোনের মধ্যে ছোট। মেন্ডেজ তার বইয়ে লিখেছে তার ছোটবেলায় তাদের আর্থিক অবস্থা মোটেও ভাল ছিল না,তার বাবা তাদের বাড়ির ভাড়া মেটাতে হিমশিম খেত।  তার ভাইয়ের ওয়ার্ল্ড রেসলিং ইন্টারটেইনমেন্ট (ডাব্লিউডাব্লিউই) এর প্রতি আকর্ষণ ছিলো, ওনি তাকে পেশাদার কুস্তিগির হতে উৎসাহ দিত। সঙ্গে ডাব্লিউডাব্লিউই এর মেয়েদের দেখে তিনি উৎসাহ পেতেন, বিশেষ করে লিটাকে দেখে, তিনি ১২ বছর বয়সে তার ইচ্ছা জোড়ালো করেন।   তথ্যসূত্র    বহিঃসংযোগ            বিষয়শ্রেণী:১৯৮৭-এ জন্ম বিষয়শ্রেণী:মার্কিন লেখক বিষয়শ্রেণী:জীবিত ব্যক্তি বিষয়শ্রেণী:শিকাগোর ক্রীড়াব্যক্তিত্ব বিষয়শ্রেণী:মার্কিন নারী পেশাদার কুস্তিগির বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন স্মৃতিকথাকার বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:ডাব্লিউডাব্লিউই ডিভাস চ্যাম্পিয়ন বিষয়শ্রেণী:২১শ শতাব্দীর নারী পেশাদার কুস্তিগির বিষয়শ্রেণী:২১শ শতাব্দীর মার্কিন পেশাদার কুস্তিগির
শাহ রফিকুল বারী চৌধুরী বাংলাদেশের শেরপুর জেলার রাজনীতিবিদ ও শেরপুর-১ আসনের সাবেক সংসদ সদস্য।   জন্ম ও প্রাথমিক জীবন  শাহ রফিকুল বারী চৌধুরী শেরপুর জেলার শেরপুর সদর উপজেলায় জন্মগ্রহণ করেন। কামারেরচর এর বিখ্যাত চৌধুরী বাড়ির সন্তান তিনি। পিতার নাম মরহুম আলহাজ্ব ক্যাপ্টেন (অব:) আব্দুর রহিম চৌধুরী ( সুরুজ চৌধুরী)।  ১৫ আগস্ট, ২০২৫ সালে ৭৮ বছর বয়সে মি. চৌধুরী মৃত্যুবরন করেন।   রাজনৈতিক ও কর্মজীবন  শাহ রফিকুল বারী চৌধুরী ১৯৯৬ সাল থেকে আনোয়ার হোসেন মঞ্জুর জাতীয় পার্টির প্রেসিডিয়াম সদস্য। এর আগে তিনি এরশাদের জাতীয় পার্টির কেন্দ্রীয় নেতা ছিলেন। তিনি ১৯৮৬ সালের তৃতীয়, ১৯৮৮ সালের চতুর্থ ও ১৯৯১ সালের পঞ্চম জাতীয় সংসদ নির্বাচনে পরপর তিনবার এরশাদের জাতীয় পার্টির মনোনয়নে শেরপুর-১ আসন থেকে সংসদ সদস্য নির্বাচিত হয়েছিলেন। ২০০১ সালের অষ্টম জাতীয় সংসদ নির্বাচনে তিনি আনোয়ার হোসেন মঞ্জুর জাতীয় পার্টির মনোনয়নে নির্বাচনে অংশ নিয়ে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:শেরপুর জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:জাতীয় পার্টি (মঞ্জু) এর রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ
থাম্ব| ওয়ার্নহিল শপিং সেন্টার ওয়ার্নহিল শপিং সেন্টার পূর্বে ওয়ার্নহিল পার্ক মল হিসাবে পরিচিত ছিল) একটি নামিবিয়ার উইন্ডহোকের কেন্দ্রীয় ব্যবসায়িক জেলার মল। Wernhill Park expands Namibia Economist, 9 December 2004 এর নামকরণ করা হয়েছে ওয়ার্নার এবং হিল ডিগার্ড লিস্টের প্রথম নাম অনুসারে, ওহলথাভার অ্যান্ড লিস্ট গ্রুপের তৎকালীন সিনিয়র শেয়ারহোল্ডার যারা এই সুবিধার মালিক। এটি নামিবিয়ার দ্বিতীয় বৃহত্তম মল। ২০১১ সালে, ওয়ার্নহিল N$ ৬০০ মিলিয়ন খরচে সম্প্রসারণের পরে পুনরায় চালু করা হয়।    তথ্যসূত্র   বিষয়শ্রেণী:নামিবিয়ার বিপণিবিতান
১৯৯০-এর দশকের শেষের দিকে ফ্রান্সের অর্থনীতি ইউরোপের গড় অর্থনৈতিক হারের চেয়ে বেশি হারে প্রবৃদ্ধি লাভ করে। ফ্রান্সের সমাজতান্ত্রিক সরকার ৩৫ কর্মঘণ্টার সপ্তাহ প্রবর্তন করে। তবে ইদানীং দেশটির প্রবৃদ্ধি ও কর্ম সৃষ্টির হার কম। ফ্রান্সে বর্তমানে বেকারত্বের হার যুক্তরাজ্যের দ্বিগুণ, এবং পেনশন ব্যবস্থা ও স্বাস্থ্যসেবার খরচ যোগান দিতে সরকার হিমশিম খাচ্ছে।  ফ্রান্সের বড় বড় কোম্পানিগুলি আন্তর্জাতিকীকরণ আরম্ভ করেছে।     আরও দেখুন    তথ্যসূত্র   বিষয়শ্রেণী:ইউরোপের অর্থনীতি বিষয়শ্রেণী:ওইসিডি সদস্য অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি বিষয়শ্রেণী:ফ্রান্সের অর্থনীতি বিষয়শ্রেণী:ইউরোপীয় ইউনিয়নের সদস্যদের অর্থনীতি বিষয়শ্রেণী:দেশ অনুযায়ী ইউরোপের অর্থনীতি
মৌসুমী ভৌমিক (জন্ম: ২৯শে ডিসেম্বর, ১৯৬৪) একজন সংগীত শিল্পী, গীতিকার, লেখক, অনুবাদক, সম্পাদক, আর্কাইভিস্ট, ফিল্ড রেকর্ডিস্ট ও গবেষক। ২০০০ সালে প্রকাশিত 'এখনো গল্প লেখো' অ্যালবামে মৌসুমীর গাওয়া 'স্বপ্ন দেখব বলে' গানটি সকল শ্রেণির মানুষের কাছে অসম্ভব জনপ্রিয়তা লাভ করে, তিনি এই গানটির গীতিকার আর সুরকারও। ২০১৭ সালে প্রকাশিত হয় মৌসুমী ভৌমিকের সর্বশেষ এ‌্যলবাম 'songs from 26H অথবা, তাই তোমার কাছে ফিরে ফিরে আসি'। গান গাওয়া আর লেখার পাশাপাশি কলকাতার যাদবপুর বিশ্ববিদ‌্যালয়ের প্রাক্তন ছাত্রী এবং ওই বিশ্ববিদ‌্যালয়ের অধীনে গবেষণারত মৌসুমী একজন নিবিড় গবেষকও। পশ্চিমবাংলা, বাংলাদেশ, আসাম, লন্ডনের নানাপ্রান্তের মানুষের লোকগানের সংগ্রাহক মৌসুমী ভৌমিক 'দ্য ট্রাভেলিং আর্কাইভ (www.thetravellingarchive.org)-এর অন্যতম প্রতিষ্ঠাতা।  বাল্যজীবন মৌসুমী ভৌমিক জন্মগ্রহণ করেন উত্তরবঙ্গের জলপাইগুড়িতে। মৌসুমীর বাবা ভূপেন্দ্রনাথ ভৌমিক ও মা অনিতা সেনগুপ্তের আদি বাড়ি ছিল বাংলাদেশের পাবনা এবং বরিশালে। কিন্তু দেশভাগের অনেক আগেই দুই পরিবার চাকরি ও পড়াশুনোসূত্রে পশ্চিমবঙ্গে স্থিত হন। মৌসুমীর বাবার কর্মস্থল ছিল উত্তর-পূর্ব ভারত, মৌসুমীর ছোটবেলা কাটে শিলংয়ে। মৌসুমীর বিদ্যালয় জীবন শুরু হয় শিলংয়ের  স্কুলে এবং পরবর্তীতে বোলপুরের শান্তিনিকেতনে, বিশ্ববিদ্যালয় পর্বে ইংরেজি সাহিত্য নিয়ে পড়াশোনা করেন কলকাতার যাদবপুর বিশ্ববিদ্যালয়ে।   কর্মজীবন   নয়ের দশকের শুরুতে মৌসুমী ভৌমিক কাজ করেছেন কলকাতা থেকে প্রকাশিত ইংরেজি দৈনিক 'দ‌্য স্টেটসম‌্যান'-র সাব-এডিটর হিসাবে, পরে কলকাতার 'স্ত্রী' (Stree Books) প্রকাশনা সংস্থার সম্পাদনা বিভাগে। নয়ের দশক থেকেই মৌসুমী গান লেখেন এবং নিজেই সুর দিয়ে গানও। মৌসুমী ভৌমিক ২০০২ সালে "পারাপার" নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো।  তারেক মাসুদের "মাটির ময়না" চলচ্চিত্রের সংগীত পরিচালনাও তিনি করেছিলেন। এই চলচ্চিত্রটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।  এছাড়াও তিনি পশ্চিমবঙ্গ, বাংলাদেশ, আসাম, লন্ডনের বাংলাভাষী মানুষের লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন।  সংগীত সংগ্রাহক ও গবেষক মৌসুমী ভৌমিক 'ট্রাভেলিং আর্কাইভ' www.thetravellingarchive.org নামের চলমান ইন্টারনেট আর্কাইভের অন্যতম স্থপতি।  মৌসুমী ছোটদের জন্য বই লিখেছেন, অনুবাদও করেছেন; সম্পাদনা করেছেন বাঙালী মুসলমান মেয়ের শিক্ষা, বামপন্থী আন্দোলনের নারী বিষয়ক বইও।  তথ্যসূত্র   বহিঃসংযোগ     The Travelling Archive  WRPM Collection . Goldsmiths, University of London.  Interview with Moushumi Bhowmik. The Hindu.  Moushumi Bhowmik. India Foundation for the Arts.  Moushumi Bhowmik . Stree - Samya Books.  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি সুরকার বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় হিন্দু বিষয়শ্রেণী:কলকাতার সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:যাদবপুর বিশ্ববিদ্যালয়ের গবেষক বিষয়শ্রেণী:শান্তিনিকেতনের প্রাক্তন শিক্ষার্থী বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক
মনোবিজ্ঞানে, জামাইস ভু (; ফরাসি থেকে, অর্থ "কখনো দৃষ্টিগোচর হয়নি") হল একটি ঘটমান বিষয় যা অতি পরিচিত কিন্তু তবু মনে হয় খুব অচেনা ঘটনা। এটি প্রায়ই স্মৃতিলোপের সাথে সম্পকৃত।   ভাষাবিজ্ঞান  ভাষাগত দৃষ্টিকোণ থেকে এটি একটি ঘটমান বিষয়, যা একটি শব্দ নিয়মিত পুনরাবৃত্তির পরেও মনে হয়, শব্দের প্রকৃতির সাথে সম্পর্কিত অর্থ হারায়। ভাষার একটি একক হিসাবে একটা শব্দের তিনটি বৈশিষ্ট আছে:  ইহার গঠন আছে, যা ধ্বনির গঠন বা লিখিত ভাষার ক্ষেত্রে, বর্ণ (অক্ষর)  ইহার কাজ আছে, যা (অন্যান্য জিনিসের মধ্যে) মানে এটি একটি অর্থপূর্ণ বাক্য হিসেবে কাজ করে।  ইহার অর্থ আছে, যা একটি প্রসঙ্গের মধ্যে চিন্তার একটি নির্দিষ্ট একক বোঝায়। যাইহোক, যখন একটি শব্দ বেশি পুনরাবৃত্তি হয়, এটি আসলে শুধুমাত্র গঠন যা অনুসৃত হয়। এখানে কোন বাক্য নেই, তাই শব্দের কাজ পরিত্যাগ হয়। এর অর্থ, কার্যকরীভাবে পরিত্যাগ হয়, কারণ কোন কনটেক্সট নেই।   মনোবিদ্যা  প্রায়ই একে দেজা ভু এর বিপরীত হিসেবে বর্ণনা করা হয়, জামাইস ভু একটি অদ্ভুদ আচরণ এবং পর্যবেক্ষকের অনুভূতি হয় যে এই অবস্থা সে প্রথম বারের মত দেখছে কিন্তু সে জানে যে সে এই অবস্থা একবার পাড় করেছে।  বিষয়শ্রেণী:প্রতক্ষ্যকরণ বিষয়শ্রেণী:ফরাসি শব্দ এবং বাক্য বিষয়শ্রেণী:প্রত্যক্ষণ বিষয়শ্রেণী:সংকেতবিজ্ঞান
গীতা কদম্বী (জন্ম: ১৪ই জুলাই ১৯৬২) হলেন একজন ভারতীয়, যিনি মালয়ালম, তামিল, কন্নড়, তেলুগু এবং হিন্দি ভাষার চলচ্চিত্রে অভিনয় করেছেন। তিনি তামিল ছবি বৈরভী-এ (রজনীকান্তের বোন হিসাবে) অভিনয় করার মাধ্যমে চলচ্চিত্র জগতে আত্মপ্রকাশ করেছেন। তারপর থেকে তিনি দক্ষিণ ভারতের প্রায় সকল ভাষার ২০০টিরও বেশি চলচ্চিত্রে এবং কয়েকটি হিন্দি চলচ্চিত্রেও অভিনয় করেছেন। তিনি বেশ কয়েকটি দক্ষিণ ভারতীয় টেলিভিশন ধারাবাহিকে অভিনয় করেছেন। গীতা তার অভিনয়ের জন্য দুটি ফিল্মফেয়ার পুরস্কার, একটি কর্ণাটক রাজ্য চলচ্চিত্র পুরস্কার এবং একটি কেরল রাজ্য চলচ্চিত্র পুরস্কার জয়লাভ করেছেন।   পেশা  ১৯৭৮ সালে বৈরভী নামক তামিল চলচ্চিত্রের কেন্দ্রীয় চরিত্রে (যেটি চলচ্চিত্রে রজনীকান্তের বোনের চরিত্রে ছিল) অভিনয় করার মাধ্যমে তার ক্যারিয়ার শুরু করেছিলেন। তিনি যখন চলচ্চিত্রে অভিনয়ের জন্য প্রস্তাব পেয়েছিলেন, তখন তিনি সপ্তম শ্রেণির শিক্ষার্থী ছিলেন। উক্ত সময়ে তিনি মুষ্টিমেয় চলচ্চিত্রে অভিনয়ের জন্য প্রস্তাব পেতে শুরু করেছিলেন, এবং তিনি সে সময় তার ক্যারিয়ারে মনোনিবেশ করার জন্য অষ্টম শ্রেণিতে থাকা অবস্থায় পড়াশোনা বন্ধ করে দিয়েছিলেন। ১৯৮৬ সালে মালয়ালম চলচ্চিত্র পঞ্চগ্নি-এ ইন্দিরা চরিত্রে অভিনয় করেছিলেন। এই চলচ্চিত্রটি নকশালের বিপ্লবী নেতা অজিতের সত্য জীবন কাহিনী অবলম্বনে নির্মাণ করা হয়েছিল। দ্য হিন্দু গীতা সম্পর্কে লিখেছিল যে, তিনি "মালয়ালম চলচ্চিত্রের বৈশিষ্ট্যসূচক অভিনেত্রীদের একজন"। অতঃপর তিনি সুখামো দেবী, শামিচু এন্নোরু ভাক্কু, আভানাঝি, গীতম-এর মতো জনপ্রিয় মালয়ালম চলচ্চিত্রে অভিনয় করেছেন। এই সকল চলচ্চিত্রে তার অভিনয় সমালোচকদের বেশ প্রশংসিত হয়েছে। ১৯৮৯ সালে তিনি অরূ ভাদাক্কন বীরগাঁথা-এ তার অভিনয়ের জন্য সেরা অভিনেত্রী হিসেবে তার ক্যারিয়ারের দ্বিতীয় রাজ্য পুরস্কার লাভ করেছিলেন। তিনি তার ক্যারিয়ারের অধিকাংশ চলচ্চিত্রে মম্মুট্টী এবং মোহনলালের সাথে অভিনয় করেছেন।  গীতা কাই আলাভু মানাসু এবং এঙ্গিরিন্ধো ভান্থাল মতো তামিল ধারাবাহিকে অভিনয় করেছেন; এই দুটি ধারাবাহিকই কৈলাস বলচন্দ পরিচালনা করেছেন। অতঃপর তিনি কাথায়াম কারানামাম-এর মতো তামিল ধারাবাহিকে অভিনয় করেছেন। সম্প্রতি তিনি সান টিভিতে প্রচারিত রাজাকুমারীতে অভিনয় করেছেন, যেখানে তিনি রম্যা কৃষ্ণন মা-এর চরিত্রে অভিনয় করেছেন।   ব্যক্তি জীবন  ১৯৮০-এর দশক এবং ১৯৯০-এর দশকের গোড়ার দিকে, গীতা দক্ষিণ ভারতে সবচেয়ে সুন্দর নায়িকা হিসাবে বিবেচিত হতেন। তার চাঞ্চল্যকর, খুব লম্বা শারীরিক কাঠামো জন্য তিনি মুগ্ধকর এবং অ-মুগ্ধকর চরিত্রে অভিনয় করতেন, যা তাকে একটি ব্যাপক জনপ্রিয়তা অর্জন করতে দারুণভাবে সহায়তা করেছে।   তথ্যসূত্র    বহিঃসংযোগ      বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী
এলিস জেন ভিলানি (জন্ম: ৬ অক্টোবর, ১৯৮৯) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার মহিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি। মহিলাদের জাতীয় ক্রিকেট লীগে ভিক্টোরিয়ান স্পিরিট দলের প্রতিনিধিত্ব করছেন এলিস ভিলানি।   খেলোয়াড়ী জীবন  ২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায় অস্ট্রেলিয়ার পক্ষে একটি খেলায় অংশ নিয়েছিলেন। ১০ জানুয়ারি, ২০১৪ তারিখে ইংল্যান্ডের বিপক্ষে তার টেস্ট অভিষেক ঘটে। ১৯ জানুয়ারি, ২০১৪ তারিখে একই দলের বিপক্ষে তার ওডিআই অভিষেক ঘটে। জুন, ২০১৫ সালে ইংল্যান্ড সফরে যান। সফরকারী অস্ট্রেলিয়া দলের সদস্যরূপে ২০১৫ সালের মহিলাদের অ্যাশেজ সিরিজে অংশগ্রহণ করেন তিনি।   তথ্যসূত্র    আরও দেখুন   কারেন রোল্টন  অস্ট্রেলিয়া জাতীয় মহিলা ক্রিকেট দল  ২০১৪ আইসিসি মহিলা বিশ্ব টুয়েন্টি২০   বহিঃসংযোগ       Elyse Villani at southernstars.org.au  বিষয়শ্রেণী:অস্ট্রেলীয় নারী ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার নারী টেস্ট ক্রিকেটার বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:ভিক্টোরিয়ার (রাজ্য) নারী ক্রীড়াবিদ বিষয়শ্রেণী:এলজিবিটিকিউ ক্রিকেটার বিষয়শ্রেণী:লেসবিয়ান ক্রীড়াবিদ বিষয়শ্রেণী:ভিক্টোরিয়ান স্পিরিটের ক্রিকেটার বিষয়শ্রেণী:স্টাফোর্ডশায়ারের মহিলা ক্রিকেটার বিষয়শ্রেণী:নর্দার্ন ডিস্ট্রিক্টস স্পিরিটের ক্রিকেটার বিষয়শ্রেণী:ওয়েস্টার্ন ফিওরির ক্রিকেটার বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার বিষয়শ্রেণী:তাসমানিয়ান রোরের ক্রিকেটার বিষয়শ্রেণী:হোবার্ট হারিকেন্সের (ডব্লিউবিবিএল) ক্রিকেটার
আব্দুল্লাহ হামাদ মুহাম্মদ সালনিন আল মুনহালি (, ; জন্ম: ১৮ সেপ্টেম্বর ২০০১; আব্দুল্লাহ হামাদ নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে হামাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  হামাদ ২০২১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।   প্রারম্ভিক জীবন  আব্দুল্লাহ হামাদ মুহাম্মদ সালনিন আল মুনহালি ২০০১ সালের ১৮ই সেপ্টেম্বর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২১ সালের ২রা সেপ্টেম্বর তারিখে, ১৯ বছর, ১১ মাস ও ১৫ দিন বয়সে, ডান পায়ে ফুটবল খেলায় পারদর্শী হামাদ লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ০–০ গোলে ড্র করেছিল।   পরিসংখ্যান   আন্তর্জাতিক    দল  সাল  ম্যাচ  গোল সংযুক্ত আরব আমিরাত  ২০২১  ৪  ০ সর্বমোট  ৪  ০   তথ্যসূত্র    বহিঃসংযোগ             বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউএই প্রো লিগের খেলোয়াড় বিষয়শ্রেণী:আমিরাতি ফুটবলার বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সংযুক্ত আরব আমিরাতের আন্তর্জাতিক ফুটবলার
স্পেনের অর্থনীতি একটি অত্যন্ত উন্নত সামাজিক বাজার অর্থনীতি। এটি মনোনীত জিডিপি অনুযায়ী বিশ্বের চতুর্দশ বৃহত্তম ও  ইউরোপের পঞ্চম বৃহত্তম অর্থনীতি। স্পেন ইউরোপীয় ইউনিয়ন ও ইউরোজোনের সদস্য, সেইসঙ্গে অর্থনৈতিক সহযোগিতা ও উন্নয়ন সংস্থা ও বিশ্ব বাণিজ্য সংস্থার সদস্য। স্পেন ২০২১ সালে বিশ্বের ২০তম বৃহৎ রপ্তানিকারক এবং ষোড়শ বৃহত্তম আমদানিকারক ছিল। স্পেন জাতিসংঘের ২০১৯ সালের মানব উন্নয়ন সূচকে ২৫তম এবং বিশ্বব্যাংকের ২০২০ সালের মাথাপিছু জিডিপি-এর তালিকায় ৪০তম স্থানে রয়েছে। দ্য ইকোনমিস্টের মতে ২০০৫ সালে স্পেনে জীবনযাপনের মান বিশ্বের ১০তম সর্বোচ্চ ছিল। অর্থনৈতিক কার্যকলাপের প্রধান কিছু ক্ষেত্র হল মোটরগাড়ি শিল্প, চিকিৎসা প্রযুক্তি, রাসায়নিক, জাহাজ নির্মাণ, পর্যটন ও বস্ত্র শিল্প।  ২০০৭-২০০৮ সালের আর্থিক সঙ্কটের পর, স্প্যানিশ অর্থনীতি মন্দার মধ্যে পড়েছিল, নেতিবাচক সামষ্টিক অর্থনৈতিক কর্মক্ষমতার একটি চক্রে প্রবেশ করেছিল। ইইউ ও মার্কিন যুক্তরাষ্ট্রের গড় তুলনায়, স্প্যানিশ অর্থনীতি পরে মন্দার মধ্যে প্রবেশ করেছিল (অর্থনীতি তখনও ২০০৮ সালের মধ্যে বৃদ্ধি পেয়েছিল), কিন্তু এটি সেখানে দীর্ঘস্থায়ী ছিল। ২০০০-এর দশকের অর্থনৈতিক উত্থান বিপরীত হয়েছিল, যা স্পেনের এক চতুর্থাংশেরও বেশি শ্রমশক্তিকে ২০১২ সালের মধ্যে বেকার হয়ে পরেছিল। সমষ্টিগতভাবে, ২০০৯-২০১৩ অর্থবর্ষে স্প্যানিশ জিডিপি প্রায় ৯% সংকুচিত হয়েছিল। অর্থনৈতিক অবস্থার উন্নতি ২০১৩-২০১৪ অর্থবর্ষ নাগাদ হতে শুরু করে। ততদিনে, দেশটি রেকর্ড বাণিজ্য ঘাটতি হ্রাস করতে সক্ষম হয়েছিল, যা আকস্মিক বৃদ্ধির বছরগুলিতে ঘটেছিল। দেশটি ২০১৩ সালে একটি বাণিজ্য উদ্বৃত্ত অর্জন করেছিল, তিন দশক ধরে বাণিজ্য ঘাটতি চলার পর। উদ্বৃত্ত ২০১৪ সাল থেকে ২০১৫ সালের মধ্যে শক্তিশালী হতে থাকে।  তথ্যসূত্র  বিষয়শ্রেণী:স্পেনের অর্থনীতি বিষয়শ্রেণী:ইউরোপীয় ইউনিয়নের সদস্যদের অর্থনীতি বিষয়শ্রেণী:ওইসিডি সদস্য অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি বিষয়শ্রেণী:দেশ অনুযায়ী ইউরোপের অর্থনীতি বিষয়শ্রেণী:ইউরোপের অর্থনীতি